Zlatý fond SME

Klasické diela nielen slovenskej literatúry na

zlatyfond.sme.sk

Ľudská komédia

Viliam Paulíny-Tóth

Objavte úžasný svet slovenských a českých ekníh s aplikáciou

Knihy v slovenčine a češtine

Copyright © 2010 Petit Press

Copyright ePub version © 2015 iAdverti

Copyright © 2010 Zlatý fond denníka SME

All rights reserved.

Ďakujeme digitalizátorom: Viera Studeničová, Michal Garaj, Viera Ecetiová, Daniel Winter, Katarína Tínesová, Erik Bartoš, Zdenko Podobný

Tento súbor podlieha licencii \'Creative Commons Attribution-NonCommercial-NoDerivs 2.5 License\'. Viac informácii na http://zlatyfond.sme.sk/dokument/autorske-prava/

ISBN-978-80-559-0093-3

Vytvorenie elektronickej verzie Dibuk, s. r. o., 2013

Pôvodná publikácia

Viliam Paulíny-Tóth. Ľudská komédia. LITA. Bratislava 1985. 46 s. Roman Polák, úprava. Božena Čahojová, zodpovedná redaktorka. Dagmar Mehešová korigovala. Renáta Ivanová. odpísala.

Osoby

TEKENI

BARANSKÝ

NEBOJSKÝ

SZABADY

BARTOŠ

KRUCH

KRIVÁNSKY

HERIDÓN

JOZEF

BUBENÍK

DÓŽA

HREHOR

VAVRINEC

BARABÁŠ

KOVÁČ

ŠIMON

ZÁPOĽSKÝ

KRÁĽOVSKÝ SLUHA

ELIÁŠ

SAMUEL

BALTAZÁR

PRVÝ

DRUHÝ

SEDLIAK

CHLAP

RAVAZDY

DÓCI

ĎURKO

PRVÝ KRIŽIAK

DRUHÝ KRIŽIAK

TRETÍ KRIŽIAK

MÁRIA

ELENA

ZUZANA

DIEVČA

KRKOŠKA

ŽENSKÁ

PRVÁ BABA

DRUHÁ BABA

TRETIA BABA

I. Čertovo rebro

Na krížnych cestách tancujú tri baby.

PRVÁ BABA:

Sinci bynci na kamenci,

hrach sa varí v čiernom hrnci.

DRUHÁ BABA:

Koľko zrniek, toľko rokov,

podľa písem a prorokov.

TRETIA BABA:

Klo, klo, klo, klo.

PRVÁ BABA:

Cinci bynci na kamenci,

hrach sa varí v čiernom hrnci.

TRETIA BABA:

Poď, poď, poď, poď.

DRUHÁ BABA:

Hurrá, hurrrá!

Do kola sa, čerti!

Do kola sa, staré morky,

bosoráci a bosorky!

Do kola sa, do kolesa,

do kola sa, čerti!

(Kňaz Vavrinec privádza Dóžu.)

VAVRINEC:

Sem sa, do kola, chlape vyziably!

Tu sa zohreješ dlhej po púti —

Slovo dané zadržali diabli,

nech tvoj teraz čujem spev labutí.

O pár minút päťdesiattri rokov

bude, čo si krvou svojou tento

podpísal pergamen, dušu viažúc

tvoju zloduchu svetov mocnému.

Pár minút len a doba vyprší,

v ktorej tvojmu ty upadneš lósu.

Päťdesiattri rokov! Oj, pekná to

doba! Ktorú si ty len v radosťach

a vo sláve šťastne prežil,

a doba tá, krátka dosti síce,

avšak šťastne žitá, viac zaváži —

Ba jeden slávny okamih viac stojí

než storočnej biedy živorenie.

PRVÁ BABA:

Rok nový, rok nový — vrzúk —

nastal zas čertovi — vrzúk —

Radujme sa, veseľme sa a potešme sa,

že nastal rok nový! — vrzúk —

DRUHÁ BABA:

Tie zvady, tie zvady — vrzúk —

Sú naše poklady — vrzúk —

Keď sa ľudia zo snov budia, seba trudia,

to my máme radi! — vrzúk —

TRETIA BABA:

Duch iný, duch iný — vrzúk —

Rozjatril rodiny — vrzúk —

Oj, tešme sa, veseľme sa, radujme sa,

že nastal duch iný! — vrzúk.

BUBENÍK (bubnuje, baby tancujú):

A stalo sa času toho, podľa čítania ľudského roku sto päťdesiateho i druhého, pred narodením najúhlavnejšieho nášho nepriateľa, syna človeka, jako nasleduje: Do onoho času týmto svetom jednako vládnul pán náš Belzebub a nepriateľ jeho nazvaný ľuďmi Boh. Bojoval jeden proti druhému. Žiaden nepadnul,žiaden nezvíťazil. Čo jeden staval, druhý nivočil a skazil. A keď ani jeden dostatočnej moci na ľud sveta, jeho dni a noci sebe vymôcť nevládal, a jako dvíhal sa, tak klesal a padal, roku vyše spomenutého, stopäťdesiat i druhého, urobili zmluvu nasledujúcu: Belzebub odrieka sa na deväť rokov pekelných, nad svetami jeho panstva bezprostredného, a odovzdáva celú sveta tohto berlu nepriateľovi, Bohovi — pod tou výnimkou jednou, jedinkou, že za deväť plných rokov pekelných k cieľom svojim a peklovým vo dne v noci v svojej podobe a celej moci na svete vidieť sa nedá, lež mu bude k službám státi ľud na hriechy prebohatý a nová viera, nová veda. Jestli ale po uplynutí plných deväť rokov pekelných by ľudstvo zeme predsaj viac pánu nášmu Belzebubovi nežli Bohovi naklonené bolo, vtedy Boh všetky svoje práva na ľud stratí a jediným sveta pánom bude Belzebub náš svätý, pán náš krásny, mocnár jasný, vladár šťastný. To viete, verní moji, že rok jeden pekelný obsahuje v sebe tristotridsaťtri rokov zemsko-ľudských, a že u nás každý rok tretí, je rok priestupný, do nehož tristotridsaťštyri zemských rokov padá. Od uzavretia onej zmluvy uplynulo už našich päť rokov. Dnes slávime prvý deň roku šiesteho. Spomeňme si deje minulých päť rokov pekelných.

PRVÁ BABA:

Prvý deň roku tohoto počal sa vojnou tarentínskou.

DRUHÁ BABA:

Rím dvíha sa.

TRETIA BABA:

K nám blíži sa. Púnické zažili sme vojny; poslali Grachov do Ríma, Syllu, Máriusa, Catilinu, Bruta; lež keď vec naša najlepšie stála…

PRVÁ BABA:

… narodil sa syn človeka…

DRUHÁ BABA:

… ktorý najkrásnejšie nádeje pekiel znivočil. A poslali sme na zem ancikristov našich, Nera a jiných, ale…

TRETIA BABA:

Darmo, darmo, darmo.

PRVÁ BABA:

Nastal roku druhý — dvestoosemdesiaty prvý.

TRETIA BABA:

Posadili sme na trón druhého, ancikrista — Diokleciána.

PRVÁ BABA:

Lež i to neosožilo nič. Čím sa prívržencom Krista horšie viedlo, tým boli zbožnejší a lepší.

DRUHÁ BABA:

Pán náš velemúdry hútal a povedal: „Per aspera a prospera“, a tak stalo sa…

TRETIA BABA:

Konstantin Veliký stal sa kresťanom…

PRVÁ BABA:

… a dal jim vládu sveta, aby ochromela v nich sila nebies.

DRUHÁ BABA:

Škrupina pravdy zvíťazila.

TRETIA BABA:

Jadro jej upadlo a veci naše dobre stáli.

PRVÁ BABA:

Z Ázie prišli…

DRUHÁ BABA:

… národy divé a plienili ľudstvo.

TRETIA BABA:

V svetskom šťastí pohrúžené, aby v trampotách nových rozpamätovalo sa na Boha.

PRVÁ BABA:

Nové biedy a neresti, v ktorých…

DRUHÁ BABA:

… zaniknul svätý Augustín, Hieronym a jiní.

TRETIA BABA:

Zaviedli sme hádky o literách, a ducha zabili…

PRVÁ BABA:

… a i hordy divé…

DRUHÁ BABA:

… sme takto skresťančili.

TRETIA BABA:

Nastal rok tretí — päťstoštrnásty.

PRVÁ BABA:

Nábožní mužovia…

DRUHÁ BABA:

… prvý rád mníšsky založili.

TRETIA BABA:

Ríma svetopanstvo stroskotané a…

PRVÁ BABA:

… miesto neho trónikov hŕba a za ne boje rozličné. Sláva pekiel skvitá.

TRETIA BABA:

Nastal rok štvrtý — osemstoštyridsiaty ôsmy.

DRUHÁ BABA:

Zákazy nám pomáhajú.

PRVÁ BABA:

Vznik meštianstva pod Henrikom.

TRETIA BABA:

Vek náš zlatý.

PRVÁ BABA:

Križácke ťaženia.

TRETIA BABA:

Nastal rok piaty — tisícstoosemdesiaty prvý.

PRVÁ BABA:

Talianska sloboda…

DRUHÁ BABA:

… a republika. Naše časy rozkvitajú, mongolské nám hordy pomáhajú.

TRETIA BABA:

A v Nemecku…

PRVÁ BABA:

… interregnum a pušný prach.

DRUHÁ BABA:

Kutnohorský, Hus…

TRETIA BABA:

… Hus spálený.

PRVÁ BABA:

Kolumbus…

DRUHÁ BABA:

… do Ameriky napravený.

TRETIA BABA:

Právo päste zničené a veľa škôl nastavaných.

PRVÁ BABA:

Nastáva rok šiesty — tisícpäťstoštrnásty.

DRUHÁ BABA:

Ameň, ameň.

PRVÁ BABA:

Nastal nám rok nový, radujte sa, morky,

kuvici, bosorky, netopiere, vrany,

dudkovia, havrani, veseľte sa, sovy:

Nastal nám rok nový!

DRUHÁ BABA:

Jakým dejom novú počať kapitolu?

TRETIA BABA:

Že sedliactvo dlhú zunovalo nevoľu,

pánom povedalo svojims „Jam est satis!“

Že rok nový nastal pre cirkev a školu,

hej, že nový nastal pre cirkev a školu.

Haeretice inquisitor pravitatis.

VŠETKY BABY:

Satis!

PÚTNICI (prichádzajú, nesú kríže, zástavy, spievajú):

Sláva Bohu na nebi, pokoj ľuďom na zemi.

Narodil sa Kristus Pán,

otec mu Duch svatý

a Mária mati,

narodil sa Kristus Pán,

sláva Bohu na nebi, pokoj ľuďom na zemi.

Narodil sa Kristus Pán,

dobré svitnú časy,

Ježiš ľud svoj spasí.

Narodil sa Kristus Pán.

Sláva Bohu na nebi, pokoj ľuďom na zemi.

Narodil sa Kristus Pán.

Koniec ukážky

Table of Contents

Obálka

Tiráž

Pôvodná publikácia

Osoby

I. Čertovo rebro

II. Tekenice

IV. Znovu Tekenice

V. Bojovníci slobody

VI. Vzbura v Tekeniciach

VIII. Tekenice